21 Февруари 2020, 10:56 Новини от Bpost
Начало»Представят за първи път у нас технология за 3D принтиране на къщи на второто издание на AdditiveDays
Добавена от: Мария Иванова	на 21 Януари 2020
Българската публика ще има възможност за първи път да види технологии за 3D принтиране на къщи. Те ще бъдат представени от международната компания за триизмерен печат на сгради WASP, която е сред пионерите в тази иновативна област. Това ще стане на второто издание на балканската конференция за 3D принтиране AdditiveDays, което ще се проведе между 20 и 23 февруари в София Тех Парк. Събитието е единственото у нас, посветено изцяло на триизмерния печат и през тази година ще бъде под мотото “Beyond the hype”. Организатор е българският вносител на 3D технологии Би Ту Ен. Сред акцентите на форума тази година ще са още приложенията на тази технология в областта на медицината, модата, различни индустрии и други браншове.
Силен акцент в програмата ще има и върху темата за устойчивостта на 3D печата. "Тази технология спомага да създаваме предмети само когато те наистина са ни необходими, вместо да се произвеждат с хиляди бройки, да залежават в складове и след това много от тях да се бракуват. Това е полезно и за компаниите, които могат да оптимизират своето производство и да спестят значителни средства. Това я прави изключително екологична, а с развитието на решения за рециклиране на 3D принтирани продукти, този аспект ще придобие още по-голямо значение" - убеден е Боян Пехливанов, основател на Би Ту Ен.
3D принтиране AdditiveDays